Districte de Nicòsia

El Districte de Nicòsia és un dels sis districtes de Xipre. La principal ciutat també és la capital de l'illa, Nicòsia. La part septentrional del districte fou ocupat per l'exèrcit turc el 1974, i és controlat per la República Turca de Xipre del Nord (RTNC) que no és reconeguda internacionalment, i que l'administra des de la part ocupada del districte de Làrnaca. Geografia Les zones del districte de Làrnaca de la República de Xipre controlades per la RTNC s'administren com a part del districte de Nicòsia, mentre que les parts occidentals del districte de Nicòsia sota control de facto de la RTNC s'administren com a part dels nous districtes de Güzelyurt i Lefke. Municipis i comunitats Història Sota la casa de Lusignan (almenys els darrers temps) i la república de Venècia, el regne de Xipre estava dividit en onze províncies anomenades contrées en francès o contrade en vènet. La zona al voltant de Nicòsia era la província de Vicomté o vescomtat en català. La província comprenia la part oriental de l'actual districte de Nicòsia, la qual posteriorment esdevindria els nahieh de Dagh i Deyirmenlik. La part occidental de l'actual districte formava la província de Pendaïa (Pentágeia). Una diferència significativa pel que fa als límits provincials era que la de Vicomté s'extenia cap a la mar, entrant en els monts Pentadaktylos en el que ara és el districte de Kerínia. Sota l'imperi otomà, Nicòsia fou una de les sis kaza en les que fou dividida l'illa. La kaza de Nicòsia, també coneguda com a kaza de Deyirmenlik, fou dividida en dos nahieh: Dagh (Péra) i Deyirmenlik (Kythréa). Cada kaza era governada per un caimacan. Quan l'imperi britànic prengué possessió de l'illa el 1878, les divisions administratives otomanes van continuar en vigor. El governant britànic fou anomenat inicialment Comissioner o comissionat i, més tard, District Officer o oficial de districte. No obstant això, la figura del caimacan continuà existint amb unes competències retallades. Els nahieh de Levka i Morphou van formar prèviament part de la kaza de Kerínia. No obstant això, per a 1881, els nahieh de la kaza de Nicòsia eren: Lefka, Morphou, Dagh i Deyirmenlik. La ciutat de Nicòsia, inicialment independent, passà a formar part de la kaza de Deyirmenlik durant l'etapa britànica. Amb la independència de Xipre l'any 1960 les divisions administratives continuaren sent les mateixes que al període colonial britànic. No obstant, amb la invasió turca de Xipre de 1974, la porció nord del districte quedà sota ocupació de l'exèrcit turc i posteriorment, des de 1983, formà part de l'autoproclamada República Turca de Xipre del Nord (RTXN). A més, l'1 de juny de 1998, les autoritats turques van segregar del districte una bocí que van anomenar "districte de Güzelyurt", amb capital a Mórphou; més tard, el 27 de desembre de 2016, els turcoxipriotes van segregar l'anomenat "districte de Lefke", amb capital a Levka, del de Güzelyurt. Demografia Transport Públic Cyprus Public Transport - InterCity Buses Aeroport Internacional de Nicòsia Carretera Autovies: A1 - A2 - A9 - A10 - A22 Nacionals: B1 - B2 - B9 - B10 - B16 - B17 - B18 - B22 Secundàries: Referències Enllaços externs Districte de Nicòsia - Lloc web oficial